**Zmluva č. 4/2020**

 **o poskytnutí dotácie z prostriedkov rozpočtu obce Dúbravica**

Účastníci zmluvy*:*

**Poskytovateľ:** Obec Dúbravica

Sídlo: Dúbravica č.29

V mene ktorého koná: Ing. Janka Slobodníková, starostka obce Dúbravica

IČO: 00313408

Bankové spojenie: Prima banka, a.s. Žilina

Číslo účtu: 1266634005/5600,

IBAN: SK29 5600 0000 0012 6663 4005

( ďalej len „poskytovateľ“)

a

 **Prijímateľ:** OZ Dobrovoľný hasičský zbor Dúbravica

Sídlo: Dúbravica 29, 976 33 p. Poniky

V mene ktorého konajú: Ľubomír Gálus, Dúbravica 70, 976 33 p.Poniky

IČO:001774743906

( ďalej len „ prijímateľ „)

 **Čl. I.**

 **Účel a predmet zmluvy**

1/ Účelom tejto zmluvy je úprava zmluvných podmienok, práv a povinností zmluvných strán pri poskytovaní dotácie z rozpočtu obce.

2/ Predmetom tejto zmluvy je záväzok poskytovateľa poskytnúť prijímateľovi dotáciu v sume 200,- € (slovom: dvesto eur) a záväzok prijímateľa použiť dotáciu v plnej výške podľa účelu uvedeného v žiadosti. Účelom dotácie je zabezpečenie rozvoja telesnej kultúry malých hasičov formou materiálno-technického zabezpečenia a reprezentácie na súťažiach malých hasičov.

 **Čl. II.**

 **Podmienky použitia dotácie**

1/ Prijímateľ sa zaväzuje pri použití dotácie zachovať hospodárnosť, efektívnosť a účinnosť jej použitia v súlade s účelom uvedeným v Čl.I.bod.2 tejto zmluvy.

2/ Prijímateľ prijíma dotáciu bez výhrad a za podmienok uvedených v tejto zmluve.

3/ Poskytovateľ poukáže finančné prostriedky na účet prijímateľa uvedený v záhlaví najneskôr v lehote 10 pracovných dní po nadobudnutí účinnosti t.j. nasledujúci deň po jej zverejnení na webovej stránke obce.

4/ Poskytnutú účelovú dotáciu v zmysle čl.I je prijímateľ oprávnený použiť najneskôr do 30.11.2020.

5/ Písomné vyúčtovanie poskytnutej dotácie je prijímateľ povinný predložiť poskytovateľovi prostriedkov do 30 kalendárnych dní po ich použití, najneskôr však do 30.11. 2020.

6/ Vyúčtovanie v zmysle bodu 5 . musí obsahovať:

1. vyplnenú, opečiatkovanú a podpísanú tabuľku, ktorú prijímateľ obdrží. V tabuľke štatutárny zástupca prijímateľa svojím podpisom potvrdí formálnu a vecnú správnosť vyúčtovania. V tabuľke sa uvedie i miesto, kde sa originály dokladov u prijímateľa nachádzajú.
2. Prílohou tabuľky sú všetky čitateľné kópie dokladov preukazujúce použitie dotácie

ako sú daňové doklady – faktúry, dodacie listy, objednávky, výpisy z bankového účtu a pod.

7/ Za správnosť údajov uvedených vo vyúčtovaní zodpovedá štatutárny zástupca prijímateľa.

8/ Kontrolu dodržania rozsahu, účelu a podmienok dohodnutých v zmluve o poskytnutí dotácie ako aj správnosť vyúčtovania sú oprávnený vykonať zamestnanci poskytovateľa.

Prijímateľ sa zaväzuje umožniť výkon tejto kontroly.

9/ Prijímateľ je povinný vrátiť bezodkladne poskytovateľovi dotáciu alebo jej časť, ktorá nebola použitá na účel dohodnutý v Čl. I. tejto zmluvy na účet poskytovateľa uvedený v záhlaví zmluvy. Zároveň prijímateľ zašle poskytovateľovi aj avízo o platbe.

10/ Nedodržanie zmluvne dohodnutých podmienok sa bude považovať za porušenie finančnej disciplíny a bude podliehať sankciám.

 **Ćl. III.**

 **Záverečné ustanovenia**

1./ Právne pomery neupravené touto zmluvou sa riadia príslušnými ustanoveniami Občianskeho zákonníka.

2/ Táto zmluva je vyhotovená v dvoch rovnopisoch, z ktorých jeden dostane prijímateľ a jeden poskytovateľ.

3/ Obsah tejto zmluvy je možné meniť alebo dopĺňať len po vzájomnej dohode zmluvných strán a to formou očíslovaných písomných dodatkov, podpísaných štatutárnymi zástupcami obidvoch strán.

4/ Zmluva nadobúda platnosť dňom podpísania štatutárnymi zástupcami oboch zmluvných strán a účinnosť nasledujúcim dňom po zverejnení na webovej stránke obce.

5/ Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju bez výhrad podpisujú.

V Dúbravici dňa 13.01.2020

Pečiatka a podpis poskytovateľa Pečiatka a podpis prijímateľa

 Ing. Janka Slobodníková

 starostka obce Dúbravica